b'\n_START_ARTICLE_\nNeustadtprisen\n_START_PARAGRAPH_\nNeustadtprisen (Neustadt International Prize for Literature) er en litteraturpris som deles ut hvert annet \xc3\xa5r av University of Oklahoma og dets litteraturtidsskrift World Literature Today. Prisen er finansiert av Neustadt-familien fra Ardmore, Oklahoma, og Dallas, Texas. De f\xc3\xb8rste \xc3\xa5rene ble prisen kalt the Books Abroad International Prize for Literature, f\xc3\xb8r den fikk sitt n\xc3\xa5v\xc3\xa6rende navn i 1976._NEWLINE_Prisen tildeles for et samlet forfatterskap. Prisen blir omtalt som \xc2\xabthe American Nobel\xc2\xbb ettersom 32 (per 2018) av prisvinnerne, de nominerte eller jurymedlemmene senere har blitt tildelt nobelprisen i litteratur etter sitt engasjement i Neustadtprisen. Det vil si fire prisvinnere, sju jurymedlemmer og 21 nominerte. _NEWLINE_Fra 2011 er prisen supplert av NSK Neustadt Prize for Children\xe2\x80\x99s Literature, som ogs\xc3\xa5 deles ut annenhvert \xc3\xa5r.'